Kembang Sakura inggih punika kembang nasional saking nagari Jepang. Kembang sakura ing Jepang gadhah atusan jinis, jinis ingkang umum inggih punika Prunus × yedoensis (Yoshino Cherry, ingkang gadhah warna abrit nèm lan pethak), Sakura wana (ingkang gadhah warna abrit nèm lan pethak), yamazakura (pethak), yaezakura (warni pethak utawi ungu radi abrit), shidarezakura (kados wit willow, warni abrit) lan sapanunggalipun.

Karakter Sakura 
Périodhe kembang sakura inggih punika cekak, ing Jepang tinepang kanthi tembung kiasan inggih punika “7 dinten kembang sakura”, ingkang ateges wiwit sakura mekar ngantos gogrog gadhah wekdal kirang langkung 7 dinten, lan sadaya wit sakura wiwit ngembang kaping sepisanan, wiwit mekar ngantos gogrog gadhah wekdal setengah wulan.
Ing Jepang, kembang sakura dipunanggep dados pambekta rejeki lan kabegjan. Ing adicara kawinan lan karaméan tradhisional sapanunggalipun, kedah ngunjuk sup kembang sakura ingkang sampun dipungodhog. Kembang sakura mekar ing wulan April.
Sanèsipun punika, nama-nama margi ing Jepang, stasiun, nama kitha, nama janganan, tèh, sop, lan unjukan ugi ngginakaken nama punika.

Gladri

Cathetan suku 

Kembang
Kembang saka Jepang
Artikel mawa basa krama

fi:Kirsikat